\NormalFont\ShortTitle{YOUELE}

{\MT YOUELE

\par }{\IS (Da:i Sia:-Joel; Modu – Ioela; Bisini – Joel)

\par }{\IS Hidadea Sia:

\par }{\IP Youele da musa: balofede dunu (Gode Sia: Alofesu dunu) esalu. Ninia da ea hou bagahame fawane dawa:. Be ninia da agoane dawa:. Youele buga da 500 o 400 Y.H.M. amo odega dedei. Amo odega, Besia fi dunu da osobo bagade ganodini fi gasa bagade ba:i.

\par }{\IP Youele da ea buga ganodini amo danuba: bagohame da soge wadela:musa: misi amola gibu hame sa:iba:le Ba:lesedini soge (Isala:ili soge) da ha: bagade ba:i, amo hou e da olelesa. Amo hou da Gode Ea ilegei e da agoane dawa:i. Amo hou ea dawa:loma:ne da fa:no Hina Gode Ea Eso da doaga:mu. Amo esoga, Gode da fofada:sudafa hamone, amola nowa da Ea moloidafa hou hame hamosea, E da ilima se nabasimu. Youele da Gode Ea wesu (amo Ema sinidigima) Isala:ili dunuma (amola ninima) olelesa. Ilia da Ema sinidigisia, Gode Ea hahawane fidisu bu ba:mu amola ilia hou afadenene gaheabolo hamoi ba:mu - amo huluane olelesa. Bai bagade Youele Buga ganodini da Gode da fa:no Ea A:silibu Hadigidafa Gala amo ilia dogo ganodini aligima:ne, asunasima:ne sia:i. E da amo hahawane dogolegele iasu amo Ema fa:no bobogesu dunu huluanema imunu sia:i - dunu, uda, goi, a:fini amola mano huluane. Amo hahawane iasu E da musa: hemonega imunu ilegele sia:i, da Bedigosidi Esoga doaga:i dagoi.

\par }{\IS Sia: Dedei Diala

\par }{\IOB 1 Danuba: Bagohame da Misi Dagoi...Sia:alalo 1:1-2:17

\par }{\IOB 2 Gode da Isala:ili Dunuma Gaheabolo Hou

\par }{\IOB Imunu Ilegele Sia:i...Sia:alalo 2:18-27

\par }{\IOB 3 Hina Gode Ea Eso...Sia:alalo 2:28-3:21



\par }\ChapOne{1}{\SH YOUELE
\par }
{\PP \VerseOne{1}Goe sia: dedei amo da Hina Gode Ea Youelema olelei amo dedei. Youele da Bidiuele ea mano.


\par }{\SHB Dunu Fi ilia Ha:i Manu Huluane da Ebelele amola Ha:ga Didigia:su
\par }
{\PP \VS{2}Dilia noga:le dawa:ma!

\par }{\LIB Fada:i dunu dilia dunu huluane Yuda soge ganodini esalebe dilia nabima.

\par }{\LIB Dilia da goe hou doaga:be da ba:ila:?

\par }{\LIB Dili goi hadi agoai esaloba amola dilia ada ilia da goe hou hamobe ba:bela:?


\par }{\PP \VS{3}Dilia manoma amo sia: olelema.

\par }{\LIB Amola ilia da ilia manoma olelemu,

\par }{\LIB amalu ilia da ilia mano fisa mabe ilima olelemu.


\par }{\PP \VS{4}Danuba: gilisi agoane misini,

\par }{\LIB ha:i manu sagai amo ea lubi na dagoi

\par }{\LIB amola goe danuba: ilia fisili ahoasea,

\par }{\LIB bu danuba: eno maha amola,

\par }{\LIB ilia da ha:i manu sagai lubi amo na ebelesa.


\par }{\PP \VS{5}Gola midi dilia wa:legadole didigia:ma,

\par }{\LIB Waini hano nawane feloai dunu dilia amola dima.

\par }{\LIB Waini efe fage amo da gaheabolo waini hano hamoma:ne ilegei

\par }{\LIB Da gugunufinisi dagoi.


\par }{\PP \VS{6}\FTNT{*}{{\FR 1:6: }{\FT{Wamolegei Sia: Olelesu 9:8}}}Danuba: ilia da gegesu dunu wa:i bagade agoai,

\par }{\LIB ilia da ninia soge amoma gegemusa: ahoa.

\par }{\LIB Ilia da gasa bagade amola ili idimu da hamedeidafa.

\par }{\LIB Ilia bese da laione wa:me ea bese sosoa:i amola mei agoai diala.


\par }{\PP \VS{7}Ilia da ninia waini fage legesu efe amo wadela:lesi amola figi dulu amo na ebelei.

\par }{\LIB Ilia da ifa gadofo sosoga:i dagoi amola amoda da soa:ya:i agoane afadenei.


\par }{\PP \VS{8}Dunu fi dilia huluane didigia:ma,

\par }{\LIB dilia musa: uda a:fini laloba didigia:su

\par }{\LIB amo dunu bogoloba didigia:su agoane.


\par }{\PP \VS{9}Debolo diasu ganodini ilia gagoma

\par }{\LIB amola waini da Hina Godema imunu da hamedafa.

\par }{\LIB Gobele Salasu dunu ilia da bagade da:i dioi.

\par }{\LIB Abuliba:le? Bai gobele salasu liligi Hina Godema imunu da hame gala.


\par }{\PP \VS{10}Ifabi ganodini da ha:i manu afaedafa da hame ba:sa.

\par }{\LIB Amola osobo da wadela:lesi dagoi amola waini efe da huluane biogia:i ba:i,

\par }{\LIB amola olife ifa huluane da biole wadela:lesi dagoi.


\par }{\PP \VS{11}Ifabi ouligisu dunu! Dilia waini sagai ganodini hawa: hamosu dunu!

\par }{\LIB Dilia figi sagai ganodini hawa: hamosu dunu huluane!

\par }{\LIB Dilia huluane bagade asigili didigia:ma.

\par }{\LIB Bai widi amola bali amola ha:i manu bugi huluanedafa da wadela:lesi dagoi.


\par }{\PP \VS{12}Ha:i manu ida:iwane legesu ifa, figi amola waini efe huluane da biogia:i,

\par }{\LIB amaiba:le dunu fi ilia da da:i dioi bagade ba:sa.


\par }{\PP \VS{13}Gobele Salasu dunu dilia da oloda amoga hawa: hamonana!

\par }{\LIB Dilia abula gisa:le amola wadela:i eboboi abula salawane dini ima.

\par }{\LIB Gasi ganodini dilia Debolo diasu ganodini didigia:sa esala hadigima.

\par }{\LIB Bai gala:ine amola waini hano Godema ima:ne da hame gala.


\par }{\PP \VS{14}Dilia dunu fi ilima ha:i hame nasu hou hamoma:ne sia:ma

\par }{\LIB amola dunu huluanema gilisimusa: sia:ma.

\par }{\LIB Ouligisu dunu huluane amola Yuda fi dunu

\par }{\LIB ilia huluane Debolo diasu ganodini gagadoma.

\par }{\LIB Amasea, Hina Godema wele sia:ma!


\par }{\PP \VS{15}\FTNT{†}{{\FR 1:15: }{\FT{Aisaia 13:6}}}Hina Gode Ea Eso da gadeneidafa.

\par }{\LIB Amo esoga Hina Gode Gasa Bagadedafa, se bagade gaguli misunu,

\par }{\LIB amola beda:i bagadewane ba:mu.


\par }{\PP \VS{16}Ninia ba:loba da ha:i manu huluane da wadela:lesi dagoi ba:mu,

\par }{\LIB amola Godema hahawane gilisisu hou Debolo ganodini da hamedafa gala.


\par }{\PP \VS{17}Fage amo osobo hafoga:i ganodini amo da dasagia:i.

\par }{\LIB Amola fage da afae agoane hamedafa

\par }{\LIB amola hawa: legesu diasu ganodini da hamedafa gala.

\par }{\LIB Gala:ine ha:i manu legesu diasu da hagia:i diala

\par }{\LIB amola huluane dasagia:i dagoi.


\par }{\PP \VS{18}Bulamagau ea ha:i nasu gisi da hamedafa

\par }{\LIB amola ili da ha:giwane ga: ea gusa:sa.

\par }{\LIB Amola sibi ilia da ha:i manu hameba:le,

\par }{\LIB ilia da:i da geloga:gia:iba:le se naba.


\par }{\PP \VS{19}Hina Gode, na Dima dini iawane, Dima sia:ne gadosa!

\par }{\LIB Bai ha:i manu da huluane biogia:i dagoi.

\par }{\LIB Amola ifa amola gisi amola ha:i manu huluane da laluga nei agoai ba:sa.


\par }{\PP \VS{20}Amolawane, ohe fi ilia da ha:ga Dima dini iaha.

\par }{\LIB Bai hano huluane da hale dagoi.




\par }\Chap{2}{\SH Danuba: Mabe da Hina Gode Ea Misunu Eso Hou amo Sisasu Olelesa
\par }
{\PP \VerseOne{1}Fulabosu (dalabede) dubi amo Saione Goumi (Gode Ea sema agolo)

\par }{\LIB amo da:iya gado sisasu olelema:ne duma.

\par }{\LIB Dilia Yuda fi dunu! Amo fulabobe nabi ea ga:

\par }{\LIB amo nabasea fofogadigili uguguma.

\par }{\LIB Amo da Hina Gode Ea misunu eso gadenebe dafawane ba:mu.


\par }{\PP \VS{2}Hina Gode Hina mabe amohaga da gasi bagade ba:mu,

\par }{\LIB amola mu mobi da afadenene bunumai o genesuiai sodomu.

\par }{\LIB Danuba: wa:i bagade misi amo ea bai

\par }{\LIB amo da gegesu dunu gilisisu bagade agoane, ilia da hedolodafa goumi

\par }{\LIB dabua gado heda:i esafulubi sodomu,

\par }{\LIB amola amo da hahabe eso goumi dabua gadodili

\par }{\LIB eso digagala:be agoai ba:mu.

\par }{\LIB Agoai hou da hame ba:su musa:, amola agoai hou da bu hame ba:mu.


\par }{\PP \VS{3}Danuba: ilia nabe da ha:i manu sagai huluane da laluga nene ebelei agoane ba:sa.

\par }{\LIB Musa: soge da Idini soge agoai ba:i be ilia da ahoasea

\par }{\LIB amo da bu ha:i manu da heda:be hame ba:mu.

\par }{\LIB Huluane da bione dasagia:i ganumu.

\par }{\LIB Ilia da liligi huluanedafa na dagosa.


\par }{\PP \VS{4}\FTNT{*}{{\FR 2:4: }{\FT{Wamolegei Sia: Olelesu 9:7-9}}}Ilia da hosi agoai ba:sa.

\par }{\LIB Ilia da gegesu hosi agoai hehenasa.


\par }{\PP \VS{5}Ilia goumi dabua gado heda:le

\par }{\LIB amo da sa:liode emo wagebi ilia genenagenenasa agoai naba.

\par }{\LIB amola laluga samaso bioi nebe ea ga: agoai naba.

\par }{\LIB amola ilia da gegesu gilisisu bagade gegemusa: dadalesa defele ba:sa.


\par }{\PP \VS{6}Ilia gadenena mabeba:le, dunu huluane da bagade beda:i

\par }{\LIB amola ilia beda:ga odagi da haliga:la asi agoai ba:sa.


\par }{\PP \VS{7}Ilia gegena misi amoha wa:i agoai ba:sa.

\par }{\LIB Ilia dobea salidili heda:i amo da gegesu dunu ilia heda:su agoane heda:sa.

\par }{\LIB Ilia mogodigili bulubulusa ahoa amola hame sinidigisa.


\par }{\PP \VS{8}Amola ilia ahoabe amo enoga hame damusa.

\par }{\LIB Ilia da gagili sali gagoi amo dusa:le ganodini golili daha.

\par }{\LIB Ilia logo hedofamu da hamedei ba:sa.


\par }{\PP \VS{9}Ilia da moilai bai bagadema gegemusa: hehenasa.

\par }{\LIB Ilia hehenaia asili gagoiba:le heda:le,

\par }{\LIB ilia diasua doaga:le fo misa:ne agenesi hamoi

\par }{\LIB amo ganodini wamolasu ilia wamolamusa: heda:be agoane heda:sa.


\par }{\PP \VS{10}\FTNT{†}{{\FR 2:10: }{\FT{Wamolegei Sia: Olelesu 8:12}}}Ilia afia:beba:le, amo osobo amola mu da fofogosa.

\par }{\LIB Eso amola oubi da gasi agoai ba:sa,

\par }{\LIB amola gasumuni da hame nesa.


\par }{\PP \VS{11}\FTNT{‡}{{\FR 2:11: }{\FT{Wamolegei Sia: Olelesu 6:17}}}Hina Gode da Ea gegesu wa:i dunuma ha:giwane wele sia:sa,

\par }{\LIB amola Ea sia: amo gugelebe gobagala:be agoai naba.

\par }{\LIB Hina Gode Ea gegesu dunu da gilisisu bagadedafa

\par }{\LIB amola ilia da Ea sia: fa:no bobogesa.

\par }{\LIB Dilia! Hina Gode Ea misunu eso hou da beda:ma:ne hisudafa ba:sa.

\par }{\LIB Amaiba:le, nowa da gasa gala esaloma:bela?


\par }{\SHB Hina Gode Da Dunu Fi Huluane Ilia Wadela:i Hou amo Yolesili, Ema Sinidigima:ne Sia:sa
\par }
{\PP \VS{12}Hina Gode da amane sia:sa, “Dafawane, goe hou da doaga:mu.

\par }{\MM Amaiba:le dilia wahadafa dilia wadela:i hou yolesili Nama sinidigima.

\par }{\MM amo dilia ha:i mae nawene amola digini misini, Nama fa:no bobogema.


\par }{\PP \VS{13}Dilia gasa fi hou fisili, da:i dioiwane masa.

\par }{\LIB Dilia abula gadelabe fawane da dabua gado hou fawane

\par }{\LIB amola Na da amo da defele hame ba:sa.

\par }{\LIB Dilia Hina Godema sinidigili misa.

\par }{\LIB Ea hou da asigidafa amola asigiba:le gogolema:ne olofosu dawa:.

\par }{\LIB E da mae ougili noga:le ouesala,

\par }{\LIB amola Ea ilegele imunu sia:i amo didili hamosa.

\par }{\LIB E da eso huluane dunu ilia wadela:i hou

\par }{\LIB amo gogolema:ne olofomusa: olelesa

\par }{\LIB amola hame se nabasimu iaha.


\par }{\PP \VS{14}Be dilia bu Hina Godema sinidigili masea,

\par }{\LIB Hina Gode Ea da Ea ilegesu afadenema:bela:?

\par }{\LIB Amola dilima hahawane ba:mu, amola ha:i manu bagade imunu.

\par }{\LIB Amasea, dilia gagoma amola waini hano

\par }{\LIB amo Hina Godema gobele salasu hamomu.


\par }{\PP \VS{15}Dilia Saione Goumi dabua gado dalabede fulaboma

\par }{\MM amola ha:i mae nawane gilisisu hamoma:ne wele sia:ma.


\par }{\PP \VS{16}Dunu fi huluane amo Godema fada:i sia: sa:ima ia adomusa: gilisima:ne sia:ma.

\par }{\LIB Dunu da:i hamoi, mano fonobahadi, mano dudubu

\par }{\LIB amola uda gaheabolo lai dunu huluanedafa ilia diasu yolesili misa:ne sia:ma.


\par }{\PP \VS{17}Gobele Salasu dunu huluane ilia da Debolo diasu ganodini oloda

\par }{\LIB amola logo holeiga sogebiga dogoa Hina Gode Ea hawa: hamonana,

\par }{\LIB ilia da misini amola Hina Godema sia:ne gadomu

\par }{\LIB amola dini imunu da defea amane,

\par }{\LIB “Hina Gode! Dia fidafa dunuma asigima!

\par }{\LIB Fifi asi gala eno ilia da nini higasa amola ninima da:da:losa.

\par }{\LIB Ilia da amane sia:sa, “Dilia Gode da habi esalabala?”

\par }{\LIB Amaiba:le, ilia logo hedofama!


\par }{\SHB Hina Gode da Soge Bu Nasegagima:ne Hamosa
\par }
{\PP \VS{18}Amalalu, Hina Gode da bu Ea soge amo dawa:i.

\par }{\LIB Ea da Ea dunu ilima bu asigi.


\par }{\PP \VS{19}E da ilia sia:ne gadosu amoma bu amane adole i,

\par }{\LIB “Waha Na da diligili waini amola olife susuligi dili sadima:ne imunu.

\par }{\LIB Amola dunu fifi asi gala oda ilia da dili hame higale ba:mu.


\par }{\PP \VS{20}Na da danuba: gilisisu goega mabe amo lale galagamu.

\par }{\LIB Na ili mogili hafoga:i soge badilia amoga sefasimu.

\par }{\LIB Ilia bisili danuba: dadalesu,

\par }{\LIB Na da amo huluane Bogoi Hano amoga lale sanasimu,

\par }{\LIB amola fa:no mabe amo da Medidela:inia Wayabo Bagade sali hano

\par }{\LIB amoga ladili ha:digimu.

\par }{\LIB Ilia bogogia:i da:i amo da dasale gaha bagade nabimu.

\par }{\LIB Ilia da dilima se bagade iabeba:le, Na da ili huluane gugunufinisimu.


\par }{\PP \VS{21}Bugili nasu soge huluane! Mae beda:ma! Be hahawane galoma amola nodoma!

\par }{\MM Abuliba:le? Hina Gode Hi fawane da amo hou hahamoi.


\par }{\PP \VS{22}Ohe fi! Mae beda:ma!

\par }{\LIB Ohe fofole nasu soge da mola:ya:i, ifa da fage legesa,

\par }{\LIB figi ifa amola waini efe da gilisili fage bagohame legesa.


\par }{\PP \VS{23}Saione fi dunu!

\par }{\LIB Dilia Hina Gode da dili fidima:ne gasa bagade hou hamoi dagoiba:le,

\par }{\LIB hahawane bagade nodoma!

\par }{\LIB Ea da anegagi oubi gibu defele i dagoi

\par }{\LIB amola anegagi oubi dagoloba musa: gibu iasu defele dilima i.


\par }{\PP \VS{24}Gala:ine dabimusa: diasu da gagoma amola eno gala:ine amoga nabai ba:mu.

\par }{\LIB Amola uli dogoi amo da waini hano banenesisu dafululi gala

\par }{\LIB amo da waini amola olife susuligi ifa amoga nabane adugagala:i ba:mu.


\par }{\PP \VS{25}Liligi dia adi fisi amo Na bu imunu

\par }{\LIB amola danuba: ilia ode musa:ga na ebelei,

\par }{\LIB amo gegesu wa:i amo da Na dilima gegema:ne asunasi.


\par }{\PP \VS{26}Waha dilia da ha:i manu bagade ba:mu amola sadimu.

\par }{\LIB amola dilia da dilia Hina Godema bagade nodomu.

\par }{\LIB Bai E da dili fidima:ne hou noga:idafa hahamoi.

\par }{\LIB amola eno dunu fi ilia da Na dunu fi bu hamedafa higale ba:mu.


\par }{\PP \VS{27}Amaiba:le, Isala:ili fi dilia da dawa:mu

\par }{\LIB amo Na da dili amo gilisili esala, amola Na da Hina Gode.

\par }{\LIB Na da dilia Hina Gode amola goe da Hina Gode eno hame.

\par }{\LIB Dunu fi oda da Na dunu fi bu eno hame higale ba:mu.


\par }{\SHB Hina Gode Ea A:silibu Hadigidafa Gala amo Dunu Fi Huluanema Imunu
\par }
{\PP \VS{28}\FTNT{§}{{\FR 2:28: }{\FT{Asunasi Dunu Ilia Hou 2:17-21}}}Hobea, Na da Na A:silibu Hadigidafa Gala dunu huluanema soga:digimu.

\par }{\LIB Dilia dunu mano amola didiwi ilia da Na sia: olelemu

\par }{\LIB amola dilia da:i hamoi dunu ilia da simasia ba:mu

\par }{\LIB amola goi ayeligi amola uda a:fini ilia da esalawane siga ba:su sodomu.


\par }{\PP \VS{29}Amo esoga Na da Na A:silibu Hadigidafa Gala,

\par }{\LIB amo hawa: hamosu dunu (dunu amola uda defele) ilima amolawane sogadigimu.


\par }{\SHB Hina Gode Ea Misunu Eso
\par }
{\PP \VS{30}Na da dawa:ma:ne sisasu hou amo esoga hahamomu.

\par }{\LIB Muagado amola osobo bagadega,

\par }{\LIB musa: hame ba:su dawa:digima:ne olelesu hou,

\par }{\LIB amo maga:me, laluga nebe amola mobi heda:be ba:mu.


\par }{\PP \VS{31}\FTNT{**}{{\FR 2:31: }{\FT{Ma:dui 24:29; Maga 13:24-25; Luge 21:25; Wamolegei Sia: Olelesu 6:12-13}}}Eso digagala:i da gasi agoane ba:mu

\par }{\LIB amola oubi da afadenene maga:me agoane ba:mu.

\par }{\LIB Hina Gode da misunu gala be hidadea amo sisasu da ba:mu.


\par }{\PP \VS{32}\FTNT{††}{{\FR 2:32: }{\FT{Louma 10:13}}}Be nowa dunu da Hina Godema, E fidima:ne wele sia:sea

\par }{\LIB e da Hina Gode Ea gaga:su ba:mu.

\par }{\LIB Hina Gode Ea sia:i defele, Saione Goumi amola Yelusaleme moilai bai bagadega amola da Gode Ea gaga:su ba:mu.

\par }{\LIB Mogili da gugunufinisisu hame ba:mu.

\par }{\LIB Amola nowa dunu Hina Gode da ilegei, amo da gaga:su ba:mu.”




\par }\Chap{3}{\SH Hina Gode da Dunu Fifilai Huluane Gilisili ilima Fofada:mu
\par }
{\PP \VerseOne{1}Hina Gode da amane sia:sa,

\par }{\LIB “Amo esoga, Na da Yuda fi amola Yelusaleme fi ilia hou bu hahamobeba:le,

\par }{\LIB ilia da bu bagade gaguiwane ba:mu.


\par }{\PP \VS{2}Amasea, Na da dunu fifilai huluane fofada:musa:,

\par }{\LIB Yihosiafa:de Fago soge amoga gilisimu.

\par }{\LIB amogai Na dunu fi huluane ilia hou Na fi Isala:ili ilima hamoi Na da fofada:mu.

\par }{\LIB Ilia da Isala:ili dunu fi da mogi amola ga fi

\par }{\LIB amo ganodini esaloma:ne afagogolesi.

\par }{\LIB amola ilia da Na soge fifili momogi.


\par }{\PP \VS{3}Ilia da gegesu ganodini dunu gagulaligi

\par }{\LIB amo lama:ne, ululuale hedei.

\par }{\LIB Ilia goi amola a:fini amo ilia udigili bidi mae lale hawa: hamoma:ne, bidi lai. Amo bidi amoga ilia waini hano amola aheda:i uda bidi lai.


\par }{\PP \VS{4}\FTNT{*}{{\FR 3:4: }{\FT{Aisaia 14:29-31, 23:1-18; Yelemaia 47:1-7; Isigiele 25:15-28:26; A:imose 1:6-10; Sefanaia 2:4-7; Segalaia 9:1-7; Ma:dui 11:21-22; Luge 10:13-14}}}Daia, Saidone amola Filisidia! Dilia da Nama adi hou hamomusa: amasala:? Ma dilia da Nama dabemusa: amasala:? Defea, dilia amasa galea, Na hedolodafa dabemu.


\par }{\PP \VS{5}Dilia da Na silifa amola gouli amola Na liligi ida:iwane galaamo dilia debolo diasu ganodini wamolegela asi.

\VS{6}Dilia da Yuda amola Yelusaleme fi dunu amo ilia sogega fadegale, hiouginana asili, Galigi fi ilima bidi lai dagoi.

\VS{7}Waha da Na ili bu oule misunu, amo dunu dilia bidi lai amo. Amola amo defele, dilia da ilima hamoi, amo Na dabemu.

\VS{8}Na da dilia didiwi amola egefe huluane Yuda fi dunuma bidi lalesimu. Na da ili da soge badiliadafa, Sabiane dunu fi soge amoga asunasimu. Na da Hina Gode amola Na da sia:i dagoi.


\par }{\PP \VS{9}Goe sia: dunu fifi asi gala huluanema sisia: lama.

\par }{\LIB Gegemusa: amola dilia dunu ha lai wa:ma

\par }{\LIB amola gegesu dunu ilia mogodigili bulubulusa masa.


\par }{\PP \VS{10}\FTNT{†}{{\FR 3:10: }{\FT{Aisaia 2:4; Maiga 4:3}}}Dilia osobo dogosu afadenene bu gobihei agoai hamoma

\par }{\LIB amola ifa dadamusu gobihei amo afadenene dadi agesoi agoai hamoma.

\par }{\LIB Da:i dia:i dunu amolawane ilia da gegema:mu.


\par }{\PP \VS{11}Fifi asi gala huluane amo da Isala:ili sisiga:sa!

\par }{\LIB Hedolowane misini, fago umi soge ganodini gagadoma!

\par }{\LIB Ma! Hina Gode! Dia gegesu dunu ilima gegema:ne gududili asunasima.


\par }{\PP \VS{12}Dunu fifilai ilia da momagele ouesaloma

\par }{\LIB amola Fofada:su Umi Soge amoga misa:ma.

\par }{\LIB amogai, Na, Hina Gode da Fofada:su Fisu da:iya fila heda:le

\par }{\LIB amola dunu fi la:idi huluane esalebe, ilima fofada:mu.


\par }{\PP \VS{13}\FTNT{‡}{{\FR 3:13: }{\FT{Wamolegei Sia: Olelesu 14:14-16, 19-20, 19:15}}}Ilia da wadela:i bagade hamosu dunu.

\par }{\LIB Widi faimusa: damubi amo defele, amo dunu hedofama.

\par }{\LIB Waini hano hamoma:ne waini fage labugili,

\par }{\LIB waini ofodo da nabaiba:le aduga:le dabe

\par }{\LIB amo defele amo dunu labugima.”


\par }{\PP \VS{14}Dunu osea:idafa da Fofada:su Fago amo ganodini gagadoi dagoi ba:sa.

\par }{\LIB amogai Hina Gode Ea Fofada:su Eso da hedolowane doaga:mu.


\par }{\PP \VS{15}Eso amola mu amola da gasi agoane ba:mu

\par }{\LIB amola gasumuni da bu hame nemu.


\par }{\SHB Gode da Ea Fi Dunu Ilima Hahawane Dogolegele Imunu
\par }
{\PP \VS{16}\FTNT{§}{{\FR 3:16: }{\FT{A:imose 1:2}}}Hina Gode Ea sia gobagala:i amo Saione Goumi da:iya gadodafa amoga naba.

\par }{\LIB amola Ea sia: amo gugelebe gobagala:i agoane

\par }{\LIB Yelusaleme moilai bai bagadega naba.

\par }{\LIB Mu amola osobo bagade da ugugusa.

\par }{\LIB Be E da Ea Fi amo se mae nabima:ne gaga:mu.


\par }{\PP \VS{17}“Amasea, Isala:ili fi! Na da dilia Hina Gode Saione sema goumia gado esala,

\par }{\LIB amo dilia da dawa:mu.

\par }{\LIB Yelusaleme da hadigi sema moilai bai bagade ba:mu

\par }{\LIB amola dunu enodini misi ilia da mugululi osa:le heda:le bu hamedafa ba:mu.


\par }{\PP \VS{18}Amo esohaga da goumi ea waini ha:i manu sagai da dedeboi dagoi ba:mu.

\par }{\LIB amola bulamagau da agoloa huluane lafiadalebe ba:mu.

\par }{\LIB Yuda ea hano da gilisi dalebe defele ba:mu.

\par }{\LIB Hano da Hina Gode Ea Debolo diasu amodili dalebe ba:mu

\par }{\LIB amola Aga:isia Fago da amo hanoga nasegagi dagoi ba:mu.


\par }{\PP \VS{19}Idibidi soge da hafoga:i dagoi ba:mu

\par }{\LIB amola Idome da wadela:lesi dagoi ba:mu.

\par }{\LIB Bai ilia da Yuda fi ilima gegeiba:le

\par }{\LIB amola asaboi dunu amo medole legeiba:le.


\par }{\PP \VS{20}-

\VS{21}Na da dunu fane legesu amo dabema:ne fane legemu

\par }{\LIB amola Na da bidi hamosu dunu amo hame yolesimu.

\par }{\LIB Be Yuda amola Yelusaleme amo ganodini,

\par }{\LIB dunu da eso huluane mae fisili esalebe ba:mu.

\par }{\LIB amola Na, Hina Gode, Na Saione goumi dabua gado esalumu.”

\par }{\PP Sia: ama dagoi


\par }